ചെറുവല്ലൂരില് കാര്ഷിക വികസനത്തിന് മാസ്റ്റര് പ്ലാന് തയ്യാറാക്കണം: ചെങ്ങന്നൂര് യൂണിയന് ചെങ്ങന്നൂര് : ചെറിയനാട് ഗ്രാമപ്പഞ്ചായത്തിലെ ചെറുവല്ലൂര് പ്രദേശത്തെ കര്ഷകരെ സഹായിക്കാന് സര്ക്കാര് മാസ്റ്റര് പ്ലാന് തയ്യാറാക്കണമെന്ന് എസ്.എന്.ഡി.പിയോഗം ചെങ്ങന്നൂര് യൂണിയന് ആവശ്യപ്പെട്ടു. പിന്നാക്ക വിഭാഗത്തില്പ്പെട്ടവര് കൂടുതലും കാര്ഷികവൃത്തിയില് ഏര്പ്പെട്ടിരിക്കുന്ന ഈ പ്രദേശത്തെ കൃഷിവകുപ്പ് അവഗണിച്ചിരിക്കുകയാണ്. നെല്കൃഷിയും പച്ചക്കറി, വാഴകൃഷികള് ചെയ്യുന്നവര്ക്ക് പലപ്പോഴും പ്രകൃതി ദുരന്തത്തില് വന് നഷ്ടങ്ങള് ഉണ്ടാകുന്നു. ഇവര്ക്ക് ധനസഹായം ലഭിക്കാത്തതുമൂലം കര്ഷകര് ദുരിതം അനുഭവിക്കുകയാണ്. സംസ്ഥാന ഫിഷറീസ് മന്ത്രി സജി ചെറിയാന് മുഖാന്തിരം കൃഷി വകുപ്പ് മന്ത്രിക്കും മുഖ്യമന്ത്രിക്കും ചെങ്ങന്നൂര് യൂണിയന് നിവേദനം നല്കുമെന്ന് യൂണിയന് കണ്വീനര് അനില് പി. ശ്രീരംഗം പറഞ്ഞു. ചെങ്ങന്നൂര് യൂണിയന് നടപ്പിലാക്കുന്ന കര്മ്മനിരതപ്രവര്ത്തനം മുന്നേറാന് സംഘടന പദ്ധതിയുടെ 2862 ാം നമ്ബര് ചെറുവല്ലൂര് ശാഖയില് നടന്ന 2ാംമത് സംയുക്ത യോഗം ഉദ്ഘാടനം ചെയ്യുകയായിരുന്നു യൂണിയന് കണ്വീനര് അനില് പി. ശ്രീരംഗം. യൂണിയന് അഡ്.കമ്മിറ്റി അംഗം മോഹനന് കൊഴുവല്ലൂര് അദ്ധ്യക്ഷനായിരുന്നു. യൂണിയന് അഡ്. കമ്മിറ്റി അംഗങ്ങളായ അനില് അമ്ബാടി, കെ.ആര്.മോഹനന്, എസ്. ദേവരാജന്, ജയപ്രകാശ് തൊട്ടാവാടി, സുരേഷ് വല്ലന എന്നിവര് പ്രസംഗിച്ചു. എസ്.എസ്.എല്.സി, പ്ലസ്ടു പരീക്ഷയില് മികച്ച വിജയം നേടിയ വിദ്യാര്ത്ഥികള്ക്കുള്ള കാഷ് അവാര്ഡും ട്രോഫികളും വിതണം ചെയ്തു. വനിതാസംഘം യൂണിയന് പ്രസിഡന്റ് ഐഷാ പുരുഷോത്തമന്, സെക്രട്ടറി റീന അനില്, ധര്മ്മസേന കോര്ഡിനേറ്റര് വിജിന് രാജ്, യൂത്ത്മൂവ്മെന്റ് യൂണിയന് കണ്വീനര് അരുണ് തമ്ബി, ശാഖാ സെക്രട്ടറി അമ്ബിളി ശശി, പ്രസിഡന്റ് മനോജ് എന്നിവര് സംസാരിച്ചു.